Dara Calleary

Is  Teachta Dála do cheantar Mhaigh Eo é Dara Calleary nó Dara Mac Giolla Laoire (a rugadh ar an 10 Bealtaine, 1973).  Bhí sé ina Aire Stáit sa Roinn Fiontar, Trádála agus Fostaíochta ó 2009 go dtí 2011, agus arís sa bhliain 2022. Bhí an Teachta Calleary ina  ina Aire Stáit i Roinn an Taoisigh, ina Aire Talmhaíochta, Bia agus Mara, ina Phríomh-Aoire agus ina Aire Stáit do chúrsaí Gaelachta, Gaeilge agus Spóirt chomh maith. 

 Gairm 
Tá sé ina bhall den pháirtí Fianna Fáil agus mar TD do cheantar Mhaigh Eo ó 2007. Tá cónaí air i mBéal an Átha. Is ball é de Fheidhmeannas Náisiúnta an pháirtí ón mbliain 1997 i leith é. Is mac é le Seán Calleary a bhí mar TD do Thuaisceart Mhaigh Eo ón mbliain 1973 go 1992 agus garmhac é do Phelim Calleary a toghadh mar bhall den 14ú Dáil ag fo-thoghchán na bliana 1952 go dtí gur éirigh as ag toghchán na bliana 1969.

Sheas sé san Olltoghchán 2016 agus toghadh é le 14.8% de na vótaí céad rogha.  Bhí roinnt rólanna éagsúla aige sa Rialtas le linn an ama sin. 

Sa bhliain 2022, bhí Calleary ceapaithe ina Aire Stáit sa Roinn Fiontar, Trádála agus Fostaíochta in áit Robert Troy. Bhí Calleary mar rogha na coitiantachta chun teacht i gcomharbacht ar Troy.

Ar an 23 Eanáir 2025, ceapadh Calleary ina Aire Coimirce Sóisialaí agus ina Aire Forbartha Tuaithe agus Pobail agus Gaeltachta i Rialtas an 34ú Dáil.

 Pearsanta 
Is minic a chloistear Calleary, arb as Béal an Átha dhó, faoi agallamh ar Raidió na Gaeltachta.

 Féach freisin 

 Maigh Eo (Dáilcheantar)
 Polaiteoirí i Maigh Eo

 Tagairtí 

Catagóir:Daoine a rugadh i 1973
Catagóir:Daoine beo
Catagóir:Airí Rialtais na hÉireann
Catagóir:Alumni Choláiste na Tríonóide, Baile Átha Cliath
Catagóir:Baill den 30ú Dáil
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Fhianna Fáil
Catagóir:Maigh Eo (Dáilcheantar)
Catagóir:Polaiteoirí as Contae Mhaigh Eo
Catagóir:Airí Gaeltachta
Catagóir:Baill den 34ú Dáil